NOBLE ลุ้น Q3 “เทิร์นอะราวด์” รับโอนคอนโดสร้างเสร็จใหม่ 2 แห่ง โบรกแนะซื้อเป้า 5.60 บ.
NOBLE ลุ้นไตรมาส 3/65 "เทิร์นอะราวด์" รับโอนคอนโดสร้างเสร็จใหม่ 2 แห่ง โบรกเชียร์ซื้อเป้า 5.60 บาท พ่วงปันผลเด่นยีลด์สูง 6-9%
NOBLE ลุ้นไตรมาส 3/65 "เทิร์นอะราวด์" รับโอนคอนโดสร้างเสร็จใหม่ 2 แห่ง โบรกเชียร์ซื้อเป้า 5.60 บาท พ่วงปันผลเด่นยีลด์สูง 6-9%
8 พ.ย. 2565

บล.ฟินันเซีย ไซรัส ระบุในบทวิเคราะห์วันนี้ (8 พ.ย.65) ว่า บริษัท โนเบิล ดีเวลลอปเมนท์ จำกัด (มหาชน) หรือ NOBLE แนะนำ “ซื้อ” ราคาเป้าหมาย 5.60 บาท เป็นหุ้น Turnaround คาดผลประกอบการไตรมาส 3/2565 พลิกเป็นกำไรเป็นครั้งแรกในรอบ 4 ไตรมาส จากการโอนคอนโดที่สร้างเสร็จใหม่ 2 แห่ง ขณะที่กำไรจะเร่งตัวขึ้นในไตรมาส 4/2565 จากคอนโดใหม่ที่เริ่มโอนอีก 3 แห่ง
โดยคาดกำไรสุทธิปี 2565 ลดลง 27% เทียบช่วงเดียวกันของปีก่อน ก่อนฟื้นแรง 45% เทียบช่วงเดียวกันของปีก่อน ในปี 2566 ได้ประโยชน์จากการกลับมาของผู้ซื้อชาวต่างชาติ และคาดให้ Dividend yield สูง 6-9% ต่อปี